J E G Y Z Ő K Ö N Y V

Készült: a Hajdú-Bihar Megyei Önkormányzat Közgyűlésének 2017. szeptember 15-én 9.00 órakor kezdődő rendes üléséről, a Megyeháza Árpád termében (4024 Debrecen, Piac u. 54). Jelen van 21 fő közgyűlési tag a jegyzőkönyvhöz mellékelt jelenléti ív szerint, valamint az Mötv. 46 §. (3) bekezdése alapján: Dr. Dobi Csaba jegyző, Kraszitsné dr. Czár Eszter aljegyző, Dr. Seregi Dóra jogi munkatárs, jegyzőkönyvvezető, továbbá 
–	Vámosi Gábor, az INNOVA Nonprofit Kft. ügyvezetője,
–	Szőllős Sándor polgármester Bocskaikert,
–	Bereginé Szegedi Hajnalka polgármester Bojt, 
–	Menyhárt Károly polgármester Létavértes település képviseletében,
–	Radics  László, a Hajdú-Bihar Megyei Népművészeti Egyesület képviseletében, valamint a   sajtó képviselői.

	Közgyűlési névsor:
Képviselő	
Jelenlét	
Képviselőcsoport	
1.		Antal Szabolcs	igen	FIDESZ-KDNP	
2.		Bernáth László	igen	FIDESZ-KDNP	
3.		Bíró László	igen	JOBBIK	
4.		Bódi Judit	nem	MSZP	
5.		Buczkó József	nem	FIDESZ-KDNP	
6.		Bulcsu László	igen	FIDESZ-KDNP	
7.		Dombi Imréné	igen	FIDESZ-KDNP	
8.		Demeter Pál	igen	JOBBIK	
9.		Gál László Csaba	igen	JOBBIK	
10.		Gyula Ferencné	igen	MSZP	
11.		Kiss Attila	igen	FIDESZ-KDNP	
12.		Kocsis Róbert	igen	FIDESZ-KDNP	
13.		Koroknai Imre	nem	FIDESZ-KDNP	
14.		Kovács Zoltán	igen	FIDESZ-KDNP	
15.		Ménes Andrea	igen	FIDESZ-KDNP	
16.		Mohácsi László	igen	JOBBIK	
17.		Nagy Zsolt	igen	MSZP	
18.		Pajna Zoltán	igen	FIDESZ-KDNP	
19.		Rigán István	igen	JOBBIK	
20.		Simon Zoltán	igen	FIDESZ-KDNP	
21.		Tasi Sándor	igen	FIDESZ-KDNP	
22.		Timár Zoltán	igen	FIDESZ-KDNP	
23.		Tóth József	igen	DK	
24.		Vértesi István	igen	JOBBIK	

Pajna Zoltán
Köszönti a megjelent megyei közgyűlési tagokat, a meghívott vendégeket. Megállapítja, hogy a Hajdú-Bihar Megyei Önkormányzat Közgyűlése határozatképes, mert a 24 megyei közgyűlési tagból 21 tag van jelen. Az ülést megnyitja. 
Javasolja a kiküldött meghívó szerinti napirend elfogadását. Megállapítja, hogy a napirendhez hozzászólás, javaslat nincs. 

Szavazásra teszi fel a napirendet, amit a közgyűlés 21 igen, 0 nem szavazattal, 0 tartózkodás mellett elfogadva a következő határozatot hozza:
Száma: 17.09.15/0/0/A/KT
Ideje: 2017 szeptember 15 09:06 
Típusa: Nyílt
Határozat;	Elfogadva
Egyszerű

Eredménye	Voks:	Szav% 	Össz% 
Igen	21	100.00	87.50
Nem	0	0.00	0.00
Tartózkodik	0	0.00	0.00
Szavazott	21	100.00	87.50
Nem szavazott	0	 	0.00
Távol	3	 	12.50
Összesen	24	 	100.00

134/2017. (IX. 15.) MÖK határozat

A Hajdú-Bihar Megyei Önkormányzat Közgyűlése a 2017. szeptember 15-ei soron következő ülése napirendjét a következők szerint fogadja el:

1.	Az INTERREG V-A Románia-Magyarország 2014-2020 Program keretében támogató nyilatkozat kiadása a román oldali stratégiai projekt benyújtásához 

2.	Tag és póttag delegálása a Terület-és településfejlesztési Operatív Program döntés-előkészítő bizottságaiba

3.	A „Tisza Vízgyűjtő Programrégió” Önkormányzati Társulás megszüntetése

4.	Beszámoló az INNOVA Nonprofit Kft. 2017. évi I. féléves gazdálkodásáról 

5.	Együttműködési megállapodás a Hajdú-Bihar Megyei Népművészeti Egyesülettel

6.	A Hajdú-Bihar Megyei Önkormányzat Közgyűlése által alapított kitüntető díjak 2017. évi adományozása (zárt ülés)

Szavazásra teszi fel a lejárt határidejű határozatok végrehajtásáról szóló jelentést, melyet a közgyűlés 20 igen, 1 nem szavazattal, 0 tartózkodás mellett elfogadva a következő határozatot hozza:
Száma: 17.09.15/0/0/A/KT
Ideje: 2017 szeptember 15 09:07 
Típusa: Nyílt
Határozat;	Elfogadva
Egyszerű

Eredménye	Voks:	Szav% 	Össz% 
Igen	20	95.24	83.33
Nem	1	4.76	4.17
Tartózkodik	0	0.00	0.00
Szavazott	21	100.00	87.50
Nem szavazott	0	 	0.00
Távol	3	 	12.50
Összesen	24	 	100.00

135/2017. (IX. 15.) MÖK határozat

A közgyűlés a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 17. § (1) bekezdése alapján a következő lejárt határidejű határozatok végrehajtásáról szóló jelentést fogadja el:

63/2017. (IV. 28.) MÖK határozat, 65/2017. (IV. 28.) MÖK határozat, 103/2017. (V. 26.) MÖK határozat, 107/2017. (VI. 23.) MÖK határozat, 108/2017. (VI. 23.) MÖK határozat, 109/2017. (VI. 23.) MÖK határozat, 110/2017. (VI. 23.) MÖK határozat, 112/2017. (VI. 23.) MÖK határozat, 114/2017. (VI. 23.) MÖK határozat, 130/2017. (VII. 17.) MÖK határozat, 131/2017. (VII. 17.) MÖK határozat, 132/2017. (VII. 17.) MÖK határozat, 133/2017. (VII. 17.) MÖK határozat.

1.	napirendi pont
„Az INTERREG V-A Románia-Magyarország 2014-2020 Program keretében támogató nyilatkozat kiadása a román oldali stratégiai projekt benyújtásához ”

Pajna Zoltán
Korábban már volt arról szó. hogy minden megyéből egy-egy stratégiai projektet lehet benyújtani, melynek összege 11,8 M euro. A párban lévő megyéknek azonos nagyságú forrást kell nyújtani. A Bihar Megyei Tanáccsal abban állapodtak meg, hogy a debreceni kulturális projekt kapcsán ők a partnereink, illetve ők egy egészségügyi stratégiai projektet nyújtanak be. Ennek a projektnek a 882.353 eurós összköltségű  magyar oldali „lábához” 750 E euro ERFA támogatás uniós forrásból kerül biztosításra. Berettyóújfaluban egy rehabilitációs központ kerül megépítésre, aminek a fejlesztése egyébként főként kormányzati támogatásból fog megvalósulni, hiszen a 750 E euro nem elég erre a célra. A projekthez szükséges a támogató nyilatkozat kiadása a megyei önkormányzat részéről. További részleteket azért nem tud még mondani, mert a projektfejlesztési időszakra a következő hat hónapban fog sor kerülni. Kéri a közgyűlés tagjait, tegyék meg hozzászólásaikat.

Bizottsági vélemény

Ménes Andrea
A Fejlesztési, Tervezési és Stratégiai Bizottság támogatja az előterjesztésben foglaltakat, ugyanakkor örül annak, hogy a határon átnyúló programok keretében egy határ menti város is, jelen esetben Berettyóújfalu jelentős összeggel tudja az egészségügyi szolgáltatásait fejleszteni. Ez azért is fontos, mert Debrecen mellett a megye lakosai részére Berettyóújfaluban is lehetőségük lesz egy színvonalas szolgáltatás igénybevételére.

Pajna Zoltán
Még 1 M euro pályázati forrás kerül a megyébe a stratégiai projektekkel összefüggésben, melyről a közgyűlés a későbbiekben fog dönteni, tehát összesen 1,750 M euro forrás kerül így a megyébe. Megállapítja, hogy az előterjesztéshez hozzászólás, javaslat nincs.

Szavazásra teszi fel a támogató nyilatkozat kiadásáról szóló határozati javaslatot, amit a közgyűlés 21 igen, 0 nem szavazattal, 0 tartózkodás mellett elfogadva a következő határozatot hozza:

Száma: 17.09.15/1/0/A/KT
Ideje: 2017 szeptember 15 09:12 
Típusa: Nyílt
Határozat;	Elfogadva
Egyszerű

Eredménye	Voks:	Szav% 	Össz% 
Igen	21	100.00	87.50
Nem	0	0.00	0.00
Tartózkodik	0	0.00	0.00
Szavazott	21	100.00	87.50
Nem szavazott	0	 	0.00
Távol	3	 	12.50
Összesen	24	 	100.00
136/2017. (IX. 15.) MÖK határozat

A Hajdú-Bihar Megyei Önkormányzat Közgyűlése a területfejlesztésről és a területrendezésről szóló 1996. évi XXI. törvény 11. § (1) bekezdésének af), ba) és be) pontja alapján, figyelemmel a 160/2014. (IX. 26.) MÖK határozatra 

1./ támogatja, hogy az INTERREG V-A Románia-Magyarország 2014-2020 Program „9/a – Egészségügyi infrastruktúra fejlesztése” beruházási prioritása keretében kiírt pályázati felhívásra az „Integrated project for sustainable development in the mountain area of Bihor County, improvement of access and development in health care services in case of medical interventions for emergency situations” – „Integrált projekt a fenntartható fejlődés érdekében Bihar megye hegyvidéki részén, az egészségügyi szolgáltatások és az azokhoz történő hozzáférés javítása, fejlesztése a sürgősségi esetekkel kapcsolatos orvosi beavatkozások területén” című stratégiai (flagship) projektjavaslat a Bihar Megyei Tanács (Consiliul Județean Bihor) vezető partnerségével benyújtásra kerüljön.

2./ Kinyilvánítja, hogy az 1./ pontban meghatározott stratégiai projektjavaslatnak a Berettyóújfalu Város Önkormányzatát, mint a tervezett fejlesztés magyarországi partnerét érintő fejlesztési tartalma illeszkedik a Hajdú-Bihar Megyei Területfejlesztési Program 2014-2020 stratégiai programrészének „6. Egészséges és gondoskodó társadalom” című prioritásában meghatározott fejlesztési célokhoz. 

3./ Az 1./-2./ pontokban foglaltakra tekintettel felhatalmazza a közgyűlés elnökét, hogy a melléklet szerinti ún. Támogató Nyilatkozatot (Compliance Letter) a projektjavaslat vonatkozásában aláírja, továbbá felkéri, hogy az aláírt Nyilatkozatot a projekt vezető partnere részére küldje meg.

Végrehajtásért felelős:	Pajna Zoltán, a megyei közgyűlés elnöke
Határidő:			azonnal

2.	napirendi pont

„Tag és póttag delegálása a Terület-és településfejlesztési Operatív Program döntés-előkészítő bizottságaiba”

Pajna Zoltán
Az elmúlt héten érkeztek meg az újabb támogató nyilatkozatok 2, 3 Mrd Ft értékben, így elmondhatja, hogy a 49,6 Mrd összegű támogatásból több, mint 43 Mrd Ft vonatkozásában megszülettek a döntések. Elmondhatják, hogy jól halad az operatív program. A nyár folyamán négy területen kerültek pályázatok benyújtásra, most azokhoz kapcsolódóan kell delegálni tagokat, figyelemmel az összeférhetetlenségre is. Ezért a helyi foglalkoztatási együttműködések területén a két  polgármester fogja képviselni az önkormányzatot a döntés-előkészítő bizottság munkája során. Kéri a közgyűlés tagjait, tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

Szavazásra teszi fel a tag és póttag delegálásáról szóló határozati javaslatot, amit a közgyűlés 21 igen, 0 nem szavazattal, 0 tartózkodás mellett elfogadva a következő határozatot hozza:

Száma: 17.09.15/2/0/A/KT
Ideje: 2017 szeptember 15 09:14 
Típusa: Nyílt
Határozat;	Elfogadva
Minősített

Eredménye	Voks:	Szav% 	Össz% 
Igen	21	100.00	87.50
Nem	0	0.00	0.00
Tartózkodik	0	0.00	0.00
Szavazott	21	100.00	87.50
Nem szavazott	0	 	0.00
Távol	3	 	12.50
Összesen	24	 	100.00

137/2017. (IX. 15.) MÖK határozat

A Hajdú-Bihar Megyei Önkormányzat Közgyűlése a 2014-2020 programozási időszakban az egyes európai uniós alapokból származó támogatások felhasználásának rendjéről szóló 272/2014. (XI. 5.) Korm. rendelet 57/A. § (2) bekezdése és 1. melléklete 36.3 pontjának d) alpontja alapján 

1./ a 272/2014. (XI. 5.) Korm. rendelet Egységes Működési Kézikönyv című 1. mellékletének 36.1 pontja alapján a Nemzetgazdasági Minisztérium Regionális Fejlesztési Programokért Felelős Helyettes Államtitkársága, mint TOP Irányító Hatóság által felállításra kerülő döntés-előkészítő bizottságba tagként, illetőleg póttagként az alábbi személyeket delegálja:

a)	TOP – 1.1.2 Inkubátorházak fejlesztése

tagként:	Bulcsu László
póttagként:	Tasi Sándor

b)	TOP – 2.1.1 Barnamezős területek rehabilitációja

tagként:	Tasi Sándor
póttagként:	Bulcsu László

c)	TOP – 4.3.1 Leromlott városi területek rehabilitációja

tagként:	Bulcsu László
póttagként:	Tasi Sándor 

d)	TOP – 5.1.2 Helyi foglalkoztatási együttműködések

tagként:	Szőllős Sándor, Bocskaikert polgármestere
póttagként:	Csáfordi Dénes, Hajdúhadház polgármestere

2./ A közgyűlés felhatalmazza az 1./ pontban meghatározott személyeket a képviselet ellátásával összefüggő nyilatkozatok megtételére, dokumentumok aláírására.

Végrehajtásért felelős:	határozati javaslat 1./ pontjában meghatározott személyek
Határidő:			a döntés-előkészítő bizottság összehívásáig

3./ A közgyűlés felkéri elnökét, hogy döntéséről az Irányító Hatóságot tájékoztassa.

Végrehajtásért felelős:	Pajna Zoltán, a közgyűlés elnöke
Határidő:			azonnal

3.	napirendi pont

„A „Tisza Vízgyűjtő Programrégió” Önkormányzati Társulás megszüntetése”

Pajna Zoltán
A társulásban való részvétel okafogyottá vált, megszűntek azok az okok, amelyek az együttműködést hatékonyabbá tudnák tenni, valójában a társulás működése formális volt, illetve több esetben az ülésekre nem ment el mindenki, így határozatképtelenség miatt nem születtek döntések. A megszüntetés fő oka, hogy ne legyenek olyan szervezetek, amelyek csak papíron léteznek. A benne lévő önkormányzatok a társulás megszűntét követően 840 000 Ft-ot vissza fognak kapni. Kéri a közgyűlés tagjait, tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

Bizottsági vélemény

Mohácsi László
A Pénzügyi Bizottság az előterjesztés elfogadását javasolja. Megemlíti a 2000-ben történt cián mérgezést, amely a Tiszát érintette. Mára a folyó kigyógyult ebből a természeti katasztrófából, de akkor a társulás ennek a tragédiának az eredményeképpen jött létre.

Bulcsu László
A társulás valóban megszűnik, de a társulásban szereplő megyék, valamint a Vajdaság, Kárpát-alja, Mára-Maros, Felvidék képviseletével létrejött egy új szervezet, ezért továbbra is jó kezekben van ez a terület.
Pajna Zoltán
Megállapítja, hogy az előterjesztéshez hozzászólás, javaslat nincs.

Szavazásra teszi fel a „Tisza Vízgyűjtő Programrégió” Önkormányzati Társulás megszüntetéséről szóló határozati javaslatot, amit a közgyűlés 21 igen, 0 nem szavazattal, 0 tartózkodás mellett elfogadva a következő határozatot hozza:

Száma: 17.09.15/3/0/A/KT
Ideje: 2017 szeptember 15 09:20 
Típusa: Nyílt
Határozat;	Elfogadva
Minősített

Eredménye	Voks:	Szav% 	Össz% 
Igen	21	100.00	87.50
Nem	0	0.00	0.00
Tartózkodik	0	0.00	0.00
Szavazott	21	100.00	87.50
Nem szavazott	0	 	0.00
Távol	3	 	12.50
Összesen	24	 	100.00

138/2017. (IX. 15.) MÖK határozat

A Hajdú-Bihar Megyei Önkormányzat Közgyűlése a Magyarország helyi önkormányzatairól szóló 2011. évi CLXXXIX. törvény 88. § (2) bekezdése alapján

1./ egyetértve a „Tisza Vízgyűjtő Programrégió” Önkormányzati Társulás Társulási Tanácsának 4/2017. (IX. 6.) határozatával - melyben döntött a Társulás 2017. november 30-ai hatállyal, jogutód nélkül történő megszüntetésről -, megszünteti a Tisza Vízgyűjtő Programrégió Önkormányzati Társulást.

2./ A közgyűlés felkéri elnökét a határozatnak a „Tisza Vízgyűjtő Programrégió” Önkormányzati Társulás Tanácsa elnökének részére történő megküldésére.

3./ A közgyűlés felhatalmazza elnökét a Társulás megszüntetésére vonatkozó megállapodás, valamint a megszüntetéshez kapcsolódó egyéb dokumentumok aláírására.

Végrehajtásért felelős:	Pajna Zoltán, a megyei közgyűlés elnöke
Határidő:			2017. szeptember 30., a határozat megküldésére
2017. október 30., megszüntetéshez kapcsolódó dokumentumok aláírására

4.	napirendi pont
„Beszámoló az INNOVA Nonprofit Kft. 2017. évi I. féléves gazdálkodásáról”
Pajna Zoltán
Felkéri Vámosi Gábor igazgatót, tegye meg szóbeli kiegészítését. 

Vámosi Gábor
Az év első felében sikerült beindítaniuk azokat a folyamatokat, melyekkel megalapozhatják, hogy a kft. a korábbi évek fényében tündökölhessen és szép eredményekről számolhasson majd be. Nem csak a pályázatírás által, hanem saját innovatív tevékenységeikkel tudták stabilizálni a működésüket. Ahogy a beszámolóban is megfogalmazták, elindult az a folyamat, amely a hosszú távú gazdasági stabilitást biztosítja és bízik abban, hogy a megyei önkormányzat, mint tulajdonos, büszke lehet majd a nonprofit kft.-re. 

Pajna Zoltán
Bízik benne, hogy az elkezdett folyamatok meghozzák az eredményeket. Kéri a közgyűlés tagjait, tegyék meg hozzászólásaikat. 

Bizottsági vélemények

Ménes Andrea
A Fejlesztési, Tervezési és Stratégiai Bizottság támogatja az előterjesztésben foglaltakat. Azért döntöttek májusban úgy, hogy térjenek vissza a témához, mert akkor aggasztónak tartották azt a hiányt, ami a kft-nél jelentkezett. Látva az első féléves eredményeket, megnyugtató az a folyamat, ami elkezdődött és további sok sikert kíván az igazgatónak.

Mohácsi László
A Pénzügyi Bizottság az előterjesztés elfogadását javasolja. 

Pajna Zoltán
Megállapítja, hogy az előterjesztéshez hozzászólás, javaslat nincs.

Szavazásra teszi fel az INNOVA Nonprofit Kft. 2017. évi I. féléves gazdálkodásáról szóló beszámoló elfogadásáról szóló határozati javaslatot, amit a közgyűlés 21 igen, 0 nem szavazattal, 0 tartózkodás mellett elfogadva a következő határozatot hozza:

Száma: 17.09.15/4/0/A/KT
Ideje: 2017 szeptember 15 09:24 
Típusa: Nyílt
Határozat;	Elfogadva
Egyszerű

Eredménye	Voks:	Szav% 	Össz% 
Igen	21	100.00	87.50
Nem	0	0.00	0.00
Tartózkodik	0	0.00	0.00
Szavazott	21	100.00	87.50
Nem szavazott	0	 	0.00
Távol	3	 	12.50
Összesen	24	 	100.00

139/2017. (IX. 15.) MÖK határozat

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontja alapján

1./ az INNOVA Észak-Alföldi Regionális Fejlesztési és Innovációs Ügynökség Nonprofit Kft. 2017. év I. félévi gazdálkodásáról szóló beszámolót tudomásul veszi.

2./ A közgyűlés felkéri elnökét a határozat ügyvezető részére történő megküldésére.

Végrehajtásért felelős:	Pajna Zoltán, a megyei közgyűlés elnöke
Határidő:			2017. szeptember 30.

5.	napirendi pont
„Együttműködési megállapodás a Hajdú-Bihar Megyei Népművészeti Egyesülettel”

Pajna Zoltán
Köszönti Radics Lászlót, aki az egyesület képviseletében van jelen az ülésen, egyben ő az, akinek a személye a mézeskalács készítéséhez kapcsolódik. Megemlíti, hogy nyitottak más egyesülettel is az együttműködésre, de a népművészeti egyesület kereste meg elsőként az önkormányzatot. Bízik abban, hogy közös pályázatokkal elő tudják segíteni az egyesület tevékenységét. Kéri a közgyűlés tagjait, tegyék meg hozzászólásaikat. 

Bizottsági vélemény

Bernáth László
A Jogi, Ügyrendi és Társadalmi Kapcsolatok Bizottsága az előterjesztés elfogadását javasolja.

Pajna Zoltán
Megállapítja, hogy az előterjesztéshez hozzászólás, javaslat nincs.

Szavazásra teszi fel az együttműködési megállapodás megkötéséről szóló határozati javaslatot, amit a közgyűlés 21 igen, 0 nem szavazattal, 0 tartózkodás mellett elfogadva a következő határozatot hozza:

Száma: 17.09.15/5/0/A/KT
Ideje: 2017 szeptember 15 09:26 
Típusa: Nyílt
Határozat;	Elfogadva
Egyszerű

Eredménye	Voks:	Szav% 	Össz% 
Igen	21	100.00	87.50
Nem	0	0.00	0.00
Tartózkodik	0	0.00	0.00
Szavazott	21	100.00	87.50
Nem szavazott	0	 	0.00
Távol	3	 	12.50
Összesen	24	 	100.00

140/2017. (IX. 15.) MÖK határozat

A Hajdú-Bihar Megyei Önkormányzat a Magyarország helyi önkormányzatairól szóló 2011. évi CLXXXIX. törvény 10. § (2) bekezdése, valamint a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 6. § (1) bekezdése alapján

1./ önként vállalt kulturális, hagyományőrző feladatainak szakmai segítése érdekében együttműködési megállapodást köt a Hajdú-Bihar Megyei Népművészeti Egyesülettel (képviseli: Hubert Erzsébet egyesületi elnök, székhelye: 4026 Debrecen, Vendég u. 28.) a határozat melléklete szerinti tartalommal.

2./ A közgyűlés felkéri elnökét az 1./ pontban foglalt megállapodás aláírására, valamint annak évenkénti felülvizsgálatára.

Végrehajtásért felelős:	Pajna Zoltán, a megyei közgyűlés elnöke
Határidő:			2017. október 15., a megállapodás aláírására
				minden év február 28., az éves költségvetés elfogadása

A 140/2017. (IX. 15.) MÖK határozat melléklete

Együttműködési Megállapodás

amely létrejött egyrészről a Hajdú-Bihar Megyei Önkormányzat (4024 Debrecen, Piac u. 54.), képviseletében: Pajna Zoltán közgyűlési elnök

másrészről a Hajdú-Bihar Megyei Népművészeti Egyesület (4026 Debrecen, Vendég u. 28.), képviseletében: Hubert Erzsébet egyesületi elnök 
között a következő feltételekkel:

1.	Jelen megállapodás célja a Hajdú-Bihar megyében a népi kézművességgel foglalkozó települési önkormányzatok, civil szervezetek, alkotóházat fenntartó magánszemélyek összefogásával az ott folyó szakmai munka erősítése, a népi kézművesség eredményeinek minél sokszínűbb bemutatása, a népi kézműves termékek forgalmazási lehetőségének gazdagítása, valamint a népi kézművesség értékeinek megőrzése, fejlesztése és tovább tanítása.

2.	Fenti célok megvalósítása érdekében a Hajdú-Bihar Megyei Népművészeti Egyesület a következőket vállalja:

a)	Szakmai tapasztalatai, működő kapcsolatrendszere segítségével naprakész adatbázis létrehozása az alkotókról, a szakmai tevékenység összehangolása, az egyének, civil szervezetek és önkormányzatok által fenntartott objektumokban folyó szakmai munka segítése, kapcsolattartás az alkotóházakat fenntartó népi kézművesekkel, közművelődési szakemberekkel, szakmai továbbképzések biztosítása.

b)	A megyében működő alkotóházak, műhelygalériák, tájházak programjainak éves szintű összegyűjtése, a tevékenységükről a megye idegenforgalmi, közoktatási, közművelődési intézményeinek, közgyűjteményeinek, civil szervezeteinek folyamatos tájékoztatása. 

c)	Közös projektekkel a szakmai munka erősítése. Bekapcsolódás a Hajdú-Bihar Megyei Vásárszövetség munkájába, az országos és nemzetközi programokba (Nyitott Kézműves Műhelyek, Közösségek Hete, Kultúrházak Éjjel-Nappal, Népi Kézműves Alkotóházak és Műhelygalériák Országos Hétvégéje stb.).

d)	Igény szerint biztosítja az Egyesület tagjainak részvételét a Hajdú-Bihar Megyei Önkormányzat azon programjain, amelyek a megyei értékeket, megyei értéktárat bemutatják, népszerűsítik. Megyei szintű kiállítások, kézműves bemutatók szervezése, speciálisan gyerekek részére szervezett ismeretterjesztő, ú.n. „beavató” foglalkozásokkal a népi kézművesség utánpótlásának segítése a szakmai továbbképzésben.

e)	Együttműködik a Berettyóújfalui Szakképzési Centrum Nádudvari Népi Kézműves Szakközépiskolájával.

3.	Az együttműködési célok megvalósítása érdekében a Hajdú-Bihar Megyei Önkormányzat a következőket vállalja:

a)	Támogatja az Egyesület működtetését azzal, hogy a kapcsolattartáshoz, a székhely és telephely fenntartásához és a szakmai munkához minden évben a költségvetésében meghatározott forrást biztosít.

b)	Támogatja az Egyesület által szervezett rendezvényeket, fesztiválokat. Ezekhez a programokhoz a népi kézműves termékek bemutatására, forgalmazására alkalmas faházakat, pavilonokat biztosít.

c)	Az Egyesület rendezvényeit az egyesület által biztosított információk alapján sajtóanyagaiban, PR füzeteiben, honlapján megjelenteti, hazai és külföldi programjain téma szerinti érintettség esetén bemutatja, protokoll ajándékait lehetőség szerint a műhelyeket fenntartó mesterektől is rendeli.

4.	A Felek jelen megállapodást határozatlan időre kötik, azzal, hogy a megállapodást bármelyik fél írásban, 30 napos határidővel felmondhatja.

5.	Az Együttműködési Megállapodást csak írásban, közös megegyezés alapján lehet módosítani.

6.	Felek az együttműködés keretében végzett tevékenységeket egymás részére díjazás nélkül végzik.

7.	Felek a megállapodást évente felülvizsgálják, az elért eredményeket kiértékelik, és a közös megállapítások, valamint az újabb igények alapján kijelölik az együttműködés további területeit.

8.	A Felek a jelen megállapodást, mint akaratukkal mindenben megegyezőt, elolvasás után jóváhagyólag aláírták.

Debrecen, 2017. ……………………..		Debrecen, 2017. ……………………..

_________________________________	_________________________________	
Pajna Zoltán	Hubert Erzsébet	
a Hajdú-Bihar Megyei Közgyűlés	a Hajdú-Bihar Megyei Népművészeti Egyesület	
elnöke	elnöke	

6.	napirendi pont

„A Hajdú-Bihar Megyei Önkormányzat Közgyűlése által alapított kitüntető díjak 2017. évi adományozása (zárt ülés)”

Pajna Zoltán
Zárt ülést rendel el. 
(A zárt ülésről külön jegyzőkönyv készül.)

Különfélék
Pajna Zoltán
Tájékoztatja a közgyűlést, hogy a kitüntető díjak átadására november 22-én Létavértesen, míg a közgyűlés következő rendes munkaülésére várhatóan 2017. október 27-én (péntek) kerül sor. Előtte még nemzeti ünnepünkről, október 23-ról Biharkeresztes önkormányzatával közösen emlékeznek meg Biharkeresztes településen, ezzel kapcsolatosan külön értesítést fognak kapni a közgyűlési tagok. A díjazottak közül kettőt szeretne kiemelni: a reformáció 500. évfordulójához kapcsolódóan bölcsen döntött a közgyűlés, hogy egy református egyházhoz köthető pedagógust díjaz, illetve megemlíti Riad Naboulsi urat, aki 30 éve él Magyarországon és elmondható, hogy a legtöbb „Hajdú” márkanév az ő tevékenységéhez köthető, általa találkozhatnak már 54 országban a vásárlók a „Hajdú” névvel ellátott termékekkel. Ez mindenki számára fontos üzenettel bír, hiszen nem idegen gyűlölők, hanem elismerik azt, aki a magyar emberek javát szolgálja. A tejipari vállalkozás mindenki számára elérhető lett volna, de nem kellett senkinek, ő jó érzékkel látta meg az ebben rejlő lehetőségeket és jelentős kommunikációs értéke van annak, hogy márkanévként a „Hajdú” nevet adta a termékeknek. Megköszöni az ülésen való részvételt, az ülést 9.45-kor bezárja.

Készült: Debrecen, 2017. szeptember 25.

Dr. Dobi Csaba
jegyző	

Pajna Zoltán
a megyei közgyűlés elnöke